দুদকের মামলায় ২০ কোটি ২২ লাখ টাকার আত্মসাতের অভিযোগে সাবেক এমপি মান্নান কারাগারে
বিকল্প ধারা বাংলাদেশের সাবেক মহাসচিব, সাবেক সংসদ সদস্য আব্দুল মান্নানকে দুর্নীতি দমন কমিশনের এক মামলায় কারাগারে পাঠিয়েছ আদালত।

সেনাবাহিনীর অবসরপ্রাপ্ত এই মেজর বৃহস্পতিবার (২৮ মার্চ) ঢাকার জ্যেষ্ঠ বিশেষ জজ আদালতে আত্মসমর্পণ করে জামিনের আবেদন করলে বিচারক আসসামছ জগলুল হোসেন তা নাকচ করে তাকে কারাগারে পাঠানোর আদেশ দেন।

দুদকের পক্ষে আদালতে শুনানিতে ছিলেন আইনজীবী মোশাররফ হোসেন কাজল।

দুদকের উপ-পরিচালক মো. আব্দুল মাজেদ ২০২৩ সালের ১২ এপ্রিল এ মামলা দায়ের করেন।

২০ কোটি ২২ লাখ ৩ হাজার ৬৩০ টাকা আত্মসাতের অভিযোগে বাংলাদেশ ইন্ডাস্ট্রিয়াল ফাইন্যান্স করপোরেশন লিমিটেডের (বিআইএফসি) সাবেক চেয়ারম্যান মান্নান ছাড়াও ঋণগ্রহীতা মো. রফিক উদ্দিনসহ মোট ১৫ জনকে সেখানে আসামি করা হয়।

মামলার এজাহারে বলা হয়, মান্নান এবং তার কোম্পানির পরিচালক ও কর্মকর্তারা পরস্পর যোগসাজশে মো. রফিক উদ্দিনের নামে নিরাপত্তা জামানত ও মর্টগেজ ছাড়াই ঋণ মঞ্জুর ও বিতরণ দেখিয়ে সেই টাকা পরিশোধ না করে গ্রাহকের পাওনা ১৪ কোটি ৩১ লাখ ১৯ হাজার ২৫ টাকা ‘আত্মসাৎ’ করেন। সুদাসলে যার বর্তমান স্থিতি ২০ কোটি ২২ লাখ ৩ হাজার ৬৩০ টাকা।

বিকল্প ধারা বাংলাদেশের সাবেক মহাসচিব, সাবেক সংসদ সদস্য আব্দুল মান্নানকে দুর্নীতি দমন কমিশনের এক মামলায় কারাগারে পাঠিয়েছ আদালত।